ग्राम पोरथा में शिव पुराण कथा का हो रहा आयोजन
सक्ती | ब्लाक मुख्यालय सक्ती के समीपस्थ ग्राम पंचायत पोरथा में इन दिनों शिव पुराण के जरिए देवाधिदेव महादेव की महाकथा चल रही है। व्यासपीठ से पं. बालेश्वर पाण्डेय द्वारा कथा सुनाई जा रही है। कथा का श्रवण करने आसपास के गांवों से भक्तों की भीड़ उमड़ रही है। 24 दिसंबर को आयोजन के तीसरे दिन सायंकालीन बेला में पं. बालेश्वर पाण्डेय ने भक्तों को कथा श्रवण कराते हुए कहा कि उचित विधि से पूरी श्रद्धा के साथ पूजा अर्चना से घोर कलियुग में भी ईश्वर की कृपा दृष्टि संभव है। उन्होंने दीपदान का महत्व भी समझाया। पोरथा में शिक्षक विनोद यादव के निवास पर चल रहे इस आयोजन का समापन 30 दिसंबर काे होगा।
awa_Deva hin_Deva